# Р Е Ш Е Н И Е

на Съвета на Директорите на „ЛОЗАНА“ ЕАД

от **03.10.2019 г.**

За откриване на процедура по провеждане на конкурс за отдаване под наем на помещения, включени в капитала на „ЛОЗАНА“ ЕАД.

 На основание чл. 17, ал. 3 от Наредбата за реда за учредяване на търговски дружества и упражняване на правата на собственост на общината в търговските дружества.

**Съветът на Директорите на „ЛОЗАНА“ ЕАД, в състав:**

**1. АННА МАНЧЕВА Председател**

**2. ИНЖ. ЮЛИ АНДРЕЕВ Изпълнителен Директор**

**3. ДЕСИСЛАВА СТОЯНОВА Зам. – Председател**

**РЕШИ:**

Да се проведе конкурс за отдаване под наем на 25.10.19 г. на следните помещения:

1. Помещение с площ 41 кв.м., находящо се в гр. София, кв. "Орион" ул. "3020" №11;

2. Помещение с площ 96 кв.м., находящо се в гр. София, кв."Орион" ул. "3020" №11;

3. Помещение с площ 44 кв.м., находящо се в гр. София, ул."Страхил войвода" №2;

4. Помещение с площ 80 кв.м., находящо се в гр. София, ул."Варна" №50;

5. Помещение с площ 70 кв.м., находящо се в гр. София, ул."Варна" №50;

6. Помещение с площ 45 кв.м., находящо се в гр. София, ж.к. Бели брези бл.7;

Възлага на Изпълнителния директор да назначи комисия за провеждане на конкурса в състав от 5 члена, от които: длъжностно лице от Дирекция “Икономика и търговска дейност*”*на Столична община и правоспособен юрист.

Възлага на Изпълнителния директор да утвърди конкурсни книжа, които да съдържат всички условия, съгласно чл. 17 от Наредбата за реда за учредяване на търговски дружества и упражняване правата на собственост на общината в търговските дружества, а именно:

**І. Описание на обекта:**

**1. Помещение с площ от 41 кв.м., находящо се в гр.София, кв."Орион" ул."3020" №11**

Обект на конкурса е помещение с площ 41 кв. м. Сградата е с метална конструкция, преградни стени от сандвич панели, покрита с LT ламарина. Дограма – дървена. Подова настилка – циментова замазка. Изградена ел. инсталация.

 Начална наемна цена – 1,50 евро/кв.м. без ДДС.

**2. Помещение с площ от 96 кв.м., находящо се в гр.София, кв."Орион" ул."3020" №11**

Обект на конкурса е помещение с площ 96 кв. м. Сградата е ситуирана в югоизточната част на производствена площадка. Обектът има следните характеристики: Метална конструкция; обособени входове откъм източната и от западната част ; Под – циментова замазка; Дограма – метална; Изградена ел. инсталация и водопроводна мрежа.

 Начална наемна цена – 1,50 евро/кв.м. без ДДС.

**3 Помещение с площ от 44 кв.м., находящо се в гр.София, ул."Страхил войвода" №2**

Помещения с площ 44 кв.м. , намиращо се на 4-ти етаж от административна сграда. Алуминиева дограма, подова настилка- ламинат. Стенните покрития са от латекс. Изградена ел. и ВиК инсталация.

Начална наемна цена – 2.20 евро/кв.м. без ДДС.

**4. Помещение с площ от 80 кв.м., находящо се в гр.София, ул." Варна" №50**

Помещения с площ от 80 кв. находящи се на 3-ти етаж на сграда ул.Варна 50. Сградата е разположена в жилищен район – ж.к. "Света Троица", в близост до бул."Сливница". Сградата е изградена в периода 1961 – 63 г. и представлява триетажна монолитна сграда със сутерен под цялата площ. Подходът към отделните етажи и сутерена се осъществява през фоайето, чрез стълбището разположено в северозападната част на сградата. Дограмата е ПВЦ, подова настилка – балатум, стенни покрития от латекс. Изградена ел. и ВиК инсталация. В сградата има изградена СОТ инсталация.

Начална наемна цена – 2.00 евро/кв.м. без ДДС

**5. Помещение с площ от 70 кв.м., находящо се в гр.София, ул." Варна" №50**

Помещения с площ от 70 кв. находящи се на 3-ти етаж на сграда ул.Варна 50. Сградата е разположена в жилищен район – ж.к. "Света Троица", в близост до бул."Сливница". Сградата е изградена в периода 1961 – 63 г. и представлява триетажна монолитна сграда със сутерен под цялата площ. Подходът към отделните етажи и сутерена се осъществява през фоайето, чрез стълбището разположено в северозападната част на сградата. Дограмата е ПВЦ, подова настилка – балатум, стенни покрития от латекс. Изградена ел. и ВиК инсталация. В сградата има изградена СОТ инсталация.

Начална наемна цена – 2.00 евро/кв.м. без ДДС

**6. Помещение с площ 45 кв.м., находящо се в гр. София, ж.к. Бели брези бл.7**

Помещение, съгл. Акт за общинска собственост №1414/14.05.2007 г. – две помещения, коридор и WC. Входът е през общия коридор на блока. Терасата е остъклена, обезопасена с метални решетки. Подовата настилка е:

- теракот в по – голямото помещение и коридора пред него;

- балатум в другото помещение и останалата част на коридора

- напълно обзаведен

Дограмата е дървена. Изградени ел. ВиК и ОВ инсталации. Централното отопление е спряно и радиаторите са демонтирани.

Начална наемна цена – 4.00 евро/кв.м. без ДДС.

**ІІ. Общи и специални условия на конкурса и изисквания към кандидатите:**

Право на участие имат всички български и чуждестранни физически или юридически лица, регистрирани по Търговския закон, както и фондации или дружества с нестопанска цел.

**ІII. Ред за закупуване на конкурсната документация, размер и начин на плащане на нейната цена и място за нейното получаване, краен срок и място за приемане на предложенията на участниците, размер на дължим депозит за допускане до участие:**

– документи за участие в конкурса се получават от 10.10.19 г. до 16.00 ч. на 24.10.19 г.

– такса за закупуване на конкурсни книжа в размер на 120 лв. да се заплати в касата на “ЛОЗАНА” ЕАД

– размер на депозит за допускане до участие в конкурса – равен на едномесечен наем съгласно съответната първоначална наемна цена за всеки отделен обект /подлежи на връщане на неспечелилите конкурса кандидати/

– краен срок за подаване на документите: 24.10.19г.

– конкурсът да се проведе на 25.10.19 г.

**V. Време и начин за оглед на обектите:** от 10.10.19 г. до 16.00 ч. на 24.10.19 г.

**VІ. Списък на документите, които следва да бъдат представени от кандидатите:**

1. Заявление до Изпълнителния Директор на “ЛОЗАНА” ЕАД. /приложение 1/
2. Копие от удостоверение за актуално състояние от Агенцията по вписванията за участник като юридически лице или документ за самоличност за физическо лице.
3. Декларация за липса на данъчни задължения към НАП. /приложение 2/.
4. Декларация, съгласно изискванията на действащото законодателство в страната /приложение 3/.
5. Декларация от настоящ наемател. /приложение 4/.
6. Декларация за извършен оглед. /приложение 5/.
7. Нотариално заверено пълномощно, при участие чрез пълномощник.
8. Квитанция за закупени конкурсни книжа за всеки имот, за който се кандидатства.
9. Квитанция за внесен депозит за всеки имот, за който се кандидатства.
10. Копия от фактури за платени наеми и консумативи за последните три месеца, предшестващи месеца, през който се провежда конкурса – за участниците, които са наематели на имоти на „ЛОЗАНА“ ЕАД към момента на провеждане на конкурса.
11. Ценово предложение, съдържащо:

 – Предлагана месечна наемна цена;

 – Предложение за инвестиции в имота;

– Декларация за приемане условията на “ЛОЗАНА” ЕАД, съгласно предложения проект на Договор за наем.

**VІІ. Други условия:**

“ЛОЗАНА” ЕАД не се счита за отговорна за каквито и да е компенсации по отношение на кандидати, чиито предложения не са приети или отхвърлени.

 Всички разходи по съответните разрешителни, необходими на наемателя, са за негова сметка.

Всички копия от документите се представят заверени от собственика на кандидатстващата фирма или заверени от нотариус.

 /п/ /п/

......................................... ......................................... …..

/Анна Манчева/ /Десислава Белчинска-Стоянова/

 /п/

 .........................................

 / инж. Юли Андреев/